Papa Franġisku jbus xbiha ta' Ġesù Bambin fil-bidu tal-Quddiesa tal-Epifanija .td_uid_2_61b34dafb80dd_rand.td-a-rec-img{text-align:left}.td_uid_2_61b34dafb80dd_rand.td-a-rec-img img{margin:0 auto 0 0} Din is-sena dit-tifkira tat-twelid ta' dit-tarbija qed iġġib il-ferħ tas-soltu...… ma' xi ftit malinkonija. Għaliex intom tafu daqsi b'din l-imbierka pandemija illi ħarbtet dinja sħiħa – minna għosfrot l-armonija. Iżda dak li ġara f'Betlem stampat jibqa' għal dejjem f'qalbna Gesu', Ġużeppi, Marija fuq xufftejna jibqgħu f'talbna. Għaliex dik il-ġrajja kbira ma nistgħu ninsewha qatt daħlet f'darna sabiex tibqa' minn hemm ma joħroġha ħadd. Ta' kull sena l-grotta nibnu fl-għar inqiegħdu lill-Bambin għan-nifs sħun ta' baqra w ħmara imdawwar b'ragħajja fqajrin. Il-familja ħdejh tinġabar matul il-jiem tan-Novena tifraħ, tkanta, u tiċċassa, b'qalbha tfur kollha bil-hena. It-tfal kollha tal-iskejjel iżejnu l-klassijiet; ikantaw il-carols hienja jaqbżu fuq il-bankijiet. Tal-ħwienet bil-ġugarelli iġennu lill-kbar w iż-żgħar u tal-ħelu fil-vetrini kagħak tal-għasel, tondi, kbar! Tal-Mużew il-purċissjoni toħroġ f'lejliet il-Milied, għax Dun Gorg xtaq li din jagħmlu mal-irħula u l-ibliet. U minn fosthom jagħżlu tfajjel biex jinseġ erba' kelmiet dwar dal-Bambin ħelu, ċkejken li għalina bata w miet. Fid-djar, ċentri u każini dlonk jinbena il-Presepju illi niesna tmur iżżurhom – tal-Milied dan l-aqwa eżempju. U l-Għaqda Ħbieb tal-Presepju tlaqqa' kollha l-membri tagħha tagħmel wirja li f'Diċembru il-folol iduru magħha. Cħristmas Tree tixgħel u titfi u mżejna kif imiss tilmaħ f'kull pjazza u wesgħa ljieli ddawwal mingħajr ħiss! Wid-drawwa tal-kartolini għadha sħiħa fost in-nies u minn dawn mijiet jintbagħtu flus jintefqu mingħajr qies. Importanti illi x-xbieha tal-ħelu Gesu' Bambin tkun tispikka fil-faċċata imdawwar bl-anġli ħelwin. Għalkemm dan il-misħut virus qerdilna kull armonija Gesu' ċkejken fi ftit ħrieqi hu s-sigriet ta' kull tgawdija. Bambin ħelu idħol f'darna u kun magħna f'din is-siegħa fostna reġġa' t-tbissima eħlisna mill-pandemija. B'hekk ikollna Milied hieni mimli b'paċi w ferħ ġenwin illi biss jista' jagħtihom it-twajjeb Gesu' Bambin. Kav Joe M Attard Victoria Għawdex 2021 .td_uid_3_61b34dafb858c_rand.td-a-rec-img{text-align:left}.td_uid_3_61b34dafb858c_rand.td-a-rec-img img{margin:0 auto 0 0}